**John Paul Boychuk** (s. 19. tammikuuta 1984 Edmonton, Alberta, Kanada) on kanadalainen jääkiekkopuolustaja. Hän pelasi urallaan 725 ottelua NHL-liigassa edustaen Colorado Avalanchea, Boston Bruinsia ja New York Islandersia. Hän oli isokokoinen oikealta laukova puolustaja, jonka vahvuudet olivat laukauksessa ja taklaamisessa.

Ura
---

### Junioriura

Boychuk pelasi kaudella 1999–2000 yhden ottelun WHL:ssä Calgary Hitmenin joukkueessa, mutta tulokaskaudellaan 2000–2001 hän pelasi siellä 66 runkosarjaottelua tehoin 4+8=12. 

Kausi 2001–2002 oli Boychukille läpimurto WHL:ssä ja hän teki 70 runkosarjaottelussa tehot 8+32=40. Colorado Avalanche varasi Boychukin toisella kierroksella 61. pelaajana NHL:n varaustilaisuudessa 2002. Kaudella 2002–2003 hänen WHL-seuransa vaihtui Hitmenistä Moose Jaw Warriorsiin. Boychuk teki tehoilla 13+35=48 WHL:n yhden kauden piste-ennätyksensä. Kaudella 2003–2004 hän oli Warriorsin tehokkain puolustaja tehoilla 13+20=33. Boychuk voitti tehoilla 1+9=10 koko joukkueen sisäisen pistepörssin kevään 2004 pudotuspeleissä.

### Ammattilaisura

Boychuk teki kolmivuotisen tulokassopimuksen Colorado Avalanchen kanssa jo maaliskuussa 2003, mutta hän siirtyi sen organisaatioon kaudeksi 2004–2005, jonka Boychuk pelasi AHL-joukkue Hershey Bearsin riveissä. Kauden 2005–2006 hän pelasi samaa liigaa Lowell Lock Monstersissa, jonka tehokkain puolustaja Boychuk oli tehoilla 6+26=32. Kolmannen AHL-kautensa hän pelasi Albany River Ratsissa. Boychuk oli kymmenellä osumallaan joukkueen eniten maaleja tehnyt puolustaja. Hän teki kesäkuussa 2007 vuoden mittaisen jatkosopimuksen Avalanchen kanssa.

Kausi 2007–2008 oli Boychukille jo neljäs Avalanchen organisaatiossa ja Lake Erie Monsters neljäs seura siellä. Hän teki kauden aikana NHL-debyyttinsä ja pelasi Avalanchessa neljä ottelua ilman tehopisteitä. NHL-debyyttinsä hän teki 5. tammikuuta 2008 ottelussa New York Islandersia vastaan. Hän pelasi debyytissään vierasta pelipaikkaa oikeana laitahyökkääjänä ja sai jääaikaa 7.16 minuuttia. AHL:n puolella Boychuk oli kahdeksalla osumallaan Monstersin eniten maaleja tehnyt puolustaja.

Kesäkuussa 2008 Boychuk kaupattiin Boston Bruinsiin vaihdossa Matt Hendricksiin. Hän pelasi lähes koko kauden 2008–2009 farmijoukkue Providence Bruinsissa ja valittiin jo AHL:n runkosarjan avausviikon pelaajaksi. Boychuk teki todellisen läpimurtonsa AHL:ssä ja teki 78 runkosarjaottelussa tehot 20+45=65, joilla hän oli liigan tehokkain puolustaja sekä Providence Bruinsin toiseksi paras pistemies Martin St. Pierren jälkeen. AHL:n tähdistöottelussakin pelannut Boychuk valittiin kauden päätteeksi AHL:n parhaaksi puolustajaksi palkiten Eddie Shore Awardilla ja hänet valittiin myös liigan ensimmäiseen tähdistökentälliseen. Kauden aikana Boychuk pelasi ainoastaan yhden NHL-ottelun 1. joulukuuta 2008 Tampa Bay Lightningia vastaan.

Heinäkuussa 2009 Boychuk teki yksivuotisen ja yksisuuntaisen 500 000 dollarin arvoisen jatkosopimuksen Bruinsin kanssa. Kausi 2009–2010 oli hänelle tulokaskausi NHL:ssä. Boychuk teki 51 runkosarjaottelussa tehot 5+10=15 ja 16 playoff-ottelussa tehot 3+5=8. AHL:n puolella hän pelasi kaksi ottelua tehden yhden maalin. Boychuk teki kesäkuussa 2010 kaksivuotisen jatkosopimuksen Bruinsin kanssa ja hän tienasi kaudella 2010–2011 1,875 miljoonaa dollaria. Boychuk voitti kyseisen kauden päätteeksi Stanley Cupin.

Boychuk sai maaliskuussa 2020 pelitilanteessa luistimen terän kasvoihinsa ja hän sai pahan silmävamman. Vamman vuoksi Boychuk oli sivussa loppukauden ja lopulta hän ilmoitti lopettavansa uransa vamman takia.

Maajoukkue
----------

Boychuk pelasi alle 18-vuotiaiden MM-kilpailuissa vuonna 2002.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 1998–1999 | Edmonton United Cycle | AMBHL | 36 | 8 | 20 | 28 | 59 | – | – | – | – | – |
| 1999–2000 | Edmonton United Cycle | AMHL | 35 | 6 | 17 | 23 | 59 | – | – | – | – | – |
|  | Calgary Hitmen | WHL | 1 | 0 | 0 | 0 | 0 | – | – | – | – | – |
| 2000–2001 | Calgary Hitmen | WHL | 66 | 8 | 4 | 12 | 61 | 12 | 1 | 1 | 2 | 17 |
| 2001–2002 | Calgary Hitmen | WHL | 70 | 8 | 32 | 40 | 85 | 7 | 1 | 1 | 2 | 6 |
| 2002–2003 | Calgary Hitmen | WHL | 40 | 8 | 18 | 26 | 58 | – | – | – | – | – |
|  | Moose Jaw Warriors | WHL | 27 | 5 | 17 | 22 | 32 | 13 | 2 | 6 | 8 | 29 |
| 2003–2004 | Moose Jaw Warriors | WHL | 62 | 13 | 20 | 33 | 71 | 10 | 1 | 9 | 10 | 9 |
| 2004–2005 | Hershey Bears | AHL | 80 | 3 | 12 | 15 | 69 | – | – | – | – | – |
| 2005–2006 | Lowell Lock Monsters | AHL | 74 | 6 | 26 | 32 | 73 | – | – | – | – | – |
| 2006–2007 | Albany River Rats | AHL | 80 | 10 | 18 | 28 | 125 | 5 | 1 | 1 | 2 | 4 |
| 2007–2008 | Lake Erie Monsters | AHL | 60 | 8 | 18 | 26 | 63 | – | – | – | – | – |
|  | Colorado Avalanche | NHL | 4 | 0 | 0 | 0 | 0 | – | – | – | – | – |
| 2008–2009 | Providence Bruins | AHL | 78 | 20 | 45 | 65 | 61 | 16 | 3 | 5 | 8 | 19 | Ykköstähdistö |
|  | Boston Bruins | NHL | 1 | 0 | 0 | 0 | 0 | – | – | – | – | – |
| 2009–2010 | Providence Bruins | AHL | 2 | 1 | 0 | 1 | 0 | – | – | – | – | – |
|  | Boston Bruins | NHL | 51 | 5 | 10 | 15 | 43 | 13 | 2 | 4 | 6 | 6 |
| 2010–2011 | Boston Bruins | NHL | 69 | 3 | 13 | 16 | 45 | 25 | 3 | 6 | 9 | 12 | Stanley Cup |
| 2011–2012 | Boston Bruins | NHL | 77 | 5 | 10 | 15 | 53 | 7 | 1 | 2 | 3 | 4 |
| 2012–2013 | EC Salzburg | EBEL | 15 | 2 | 6 | 8 | 2 | – | – | – | – | – |
|  | Boston Bruins | NHL | 44 | 1 | 5 | 6 | 12 | 22 | 6 | 1 | 7 | 10 |
| 2013–2014 | Boston Bruins | NHL | 75 | 5 | 18 | 23 | 45 | 12 | 1 | 1 | 2 | 2 |
| 2014–2015 | New York Islanders | NHL | 72 | 9 | 26 | 35 | 14 | 7 | 0 | 2 | 2 | 2 |
| 2015–2016 | New York Islanders | NHL | 70 | 9 | 16 | 25 | 31 | 11 | 0 | 0 | 0 | 4 |
| 2016–2017 | New York Islanders | NHL | 66 | 6 | 17 | 23 | 19 | – | – | – | – | – |
| 2017–2018 | New York Islanders | NHL | 58 | 6 | 12 | 18 | 30 | – | – | – | – | – |
| 2018–2019 | New York Islanders | NHL | 74 | 3 | 16 | 19 | 25 | 4 | 0 | 1 | 1 | 0 |
| 2019–2020 | New York Islanders | NHL | 64 | 2 | 9 | 11 | 14 | 3 | 0 | 0 | 0 | 0 |
| 2020–2021 | New York Islanders Loukkaantunut | NHL | 0 | 0 | 0 | 0 | 0 | – | – | – | – | – |
| 14 kautta | yhteensä | NHL | 725 | 54 | 152 | 206 | 331 | 104 | 13 | 17 | 30 | 40 |
| 6 kautta | yhteensä | AHL | 374 | 48 | 120 | 168 | 391 | 21 | 4 | 6 | 10 | 23 |

Lähteet
-------

* Johnny Boychuk The Internet Hockey Databasessa (englanniksi)
* Johnny Boychuk Legends of Hockey -sivustolla (englanniksi)
* Johnny Boychuk *Elite Prospects*. Everysport Media Group AB.  (englanniksi)
* Johnny Boychuk Jatkoaika.comissa (Internet Archive)

### Viitteet

1. ↑  Once again, Clark's "D" impressive *The Denver Post*.  6.1.2008. Viitattu 1.3.2011. (englanniksi)
2. ↑  Johnny Boychuk of Providence Bruins Named Reebok/AHL Player of the Week *MLN Sports*.  21.10.2008. Viitattu 1.3.2011. (englanniksi)[vanhentunut linkki]
3. ↑  Newest Bruins all right against Lightning *The Boston Globe*.  6.12.2008. Viitattu 1.3.2011. (englanniksi)
4. ↑  Boychuk is next in line on Bruins’ blue line *The Boston Globe*.  4.9.2009. Viitattu 1.3.2011. (englanniksi)
5. ↑  Boston inks D Boychuk to two-year contract *TSN.ca*.  24.6.2010.  Arkistoitu 27.6.2010. Viitattu 1.3.2011. (englanniksi)
6. ↑  Eye injury forces Islanders’ Johnny Boychuk to call it a career New York Post. Viitattu 26.11.2020. (englanniksi)

Aiheesta muualla
----------------

* Kuvia tai muita tiedostoja aiheesta **Johnny Boychuk** Wikimedia Commonsissa